CELEX: C2007/020/47
Language: bg
Date: 2007-01-27 00:00:00
Title: Дело T-383/06: Иск, предявен на 19 декември 2006 г. — Icuna.com SCRL/Европейски парламент

27.1.2007   
            
            
               BG
            
            
               Официален вестник на Европейския съюз
            
            
               C 20/30
            
         Иск, предявен на 19 декември 2006 г. — Icuna.com SCRL/Европейски парламент
   (Дело T-383/06)
   (2007/C 20/47)
   Език на производството: френски
   Страни
   
      Ищец: Icuna.com SCRL (Braîne-le-Château, Белгия) [представители: J. Windey и P. de Brandt, адвокати]
   
      Ответник: Европейски парламент
   Искания на ищеца
   
               —
            
            
               да се отмени решението на Европейския парламент от първи декември 2006 г., с което се приема офертата на фирма MOSTRA и се отхвърля офертата на ищеца, направена в рамките на поканата за представяне на оферти EP/DGINFO/WEBTV/2006/2003;
            
         
               —
            
            
               да се установи извъндоговорната отговорност на Общността и да се осъди Европейския парламент да заплати на ищеца сумата от 58 700 еуро като обезщетение за направените разноски за участие в поканата за представяне на оферти и сумата за неимуществените вреди, породени от накърняване на репутацията, като се назначи вещо лице, което да направи оценка на тези вреди;
            
         
               —
            
            
               да се осъди Европейския парламент да заплати разноските.
            
         Правни основания и основни доводи
   Ищецът оспорва решението на Европейския парламент, с което се отхвърля неговата оферта, свързана с поканата за представяне на оферти EP/DGINFO/WEBTV/2006/0003, партида 2: съдържание на предаванията, с оглед създаването на телевизионен уеб канал на Европейския парламент (1).
   В подкрепа на своя иск ищецът посочва, на първо място, явно нарушение на процедурата поради липса на компетентност на автора на акта, довело до приемане на оспорваното решение в нарушение на член 101 от Финансовия регламент (2) и в нарушение на член 149 от Регламент (EO) № 2342/2002 (3).
   Второ, ищецът претендира, от една страна, че Парламентът е взел решение в противоречие с предходно решение от 7 август 2006 г., с което му се възлага поръчката, без да мотивира тази внезапна промяна и, от друга страна, че критериите за подбор, на които се основава атакуваното решение не са тези, които са били приложени в контекста на първото решение на Парламента и не са определени като такива в поканата за представяне на оферти. Това е довело до неспазване на обявените критерии за подбор, както и на принципите за равно третиране, прозрачност и на задължението за мотивиране на решенията.
   
      (1)  Обявление за обществена поръчка „Телевизионен уеб канал на Европейския парламент“ (ОВ 2006 S 87-91412).
   
      (2)  Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим към общия бюджет на Европейските общности (ОВ L 248, стр. 1).
   
      (3)  Регламент (ЕО, Евратом) № 2342/2002 на Комисията от 23 декември 2002 година относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (ОВ L 357, стр. 1).